TLUXEขน100ล้านหุ้นออก‘TDR’
TLUXE เดินหน้าเข้าตลาดหุ้นไต้หวัน ขน 100ล้านหุ้นออก TDR บอร์ดขอแก้ไขนโยบายเพิ่มทุน
20 ส.ค. 2554

TLUXE เดินหน้าเข้าตลาดหุ้นไต้หวัน ขน 100ล้านหุ้นออก TDR บอร์ดขอแก้ไขนโยบายเพิ่มทุน
นายอนุโรจน์ เสนีย์ประกรณ์ไกร กรรมการผู้จัดการใหญ่ บริษัทไทยลักซ์ เอ็นเตอร์ไพรส์ (TLUXE) เปิดเผยว่า คณะกรรมการบริษัทมีมติอนุมัติการออก Taiwan Depositary Receipts (TDR)และเสนอขายหลักทรัพย์ประเภท TDR ต่อตลาดหลักทรัพย์ GreTai Securities Market (GTSM) หรือ Taiwan Stock Exchange (TWSE) ที่สาธารณรัฐจีน (ไต้หวัน) โดยการจัดสรรหุ้นเพิ่มทุนจำนวน 50 ล้านหุ้น และหุ้นของผู้ถือหุ้นเดิมจำนวน 50 ล้านหุ้น 
นอกจากนี้ มีมติอนุมัติให้ประธานนำเสนอวาระแก้ไขข้อบังคับที่เกี่ยวข้องกับการจ่ายเงินปันผล คือ เพิ่มเติมวรรค 2 ในข้อบังคับข้อ 40 ดังนี้
“การจ่ายเงินปันผลประจำปีไม่น้อยกว่า 60% ของกำไรสุทธิหลังจากการหักภาษีเงินได้นิติบุคคลขาดทุนสะสม และเงินสำรองตามที่กฎหมายกำหนด ทั้งนี้จะต้องจ่ายเป็นเงินสดไม่น้อยกว่า 10% ของเงินปันผลทั้งหมด หากการจ่ายเงินปันผลมีอัตราน้อยกว่าที่กำหนด หรืองดเว้นการจ่ายเงินปันผล ให้พิจารณาโดยขึ้นอยู่กับผลประกอบการ สถานะทางการเงิน สภาพคล่องของบริษัท การขยายธุรกิจ รวมทั้งความจำเป็นและความเหมาะสมอื่นที่เกี่ยวข้องกับการ บริหารจัดการของบริษัท อีกทั้งต้องได้รับการอนุมัติจากที่ประชุมผู้ถือหุ้น